Iktatószám: HIV/8384-1/2023

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. március 30-i rendes nyilvános ülésére**

**Tárgy:** A Teréz Anya Szociális Integrált Intézmény alapdokumentumainak módosítása

**Az előterjesztő:** Papp Gábor polgármester

**Készítette:**  Varga András Intézményvezető

**Megtárgyalta:** Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Teréz Anya Szociális Integrált Intézmény (továbbiakban: TASZII) Szakmai Programjának, Szervezeti és Működési Szabályzatának, Házirendjének és mellékleteinek módosítása szükségessé vált.

A módosítások oka:

Az engedélyezett szolgáltatások köre változott (Központi Orvosi Ügyelet).

A gazdasági feladatok ellátásában változás történt (GAMESZ helyett Hévíz Város Önkormányzata Polgármesteri Hivatal Közgazdasági Osztály).

Az intézményvezető azzal a kéréssel fordult a Fenntartóhoz, hogy az Intézmény SZMSZ-ben rögzített engedélyezett létszámkeretét módosítsa a 2020. évben 6 órás munkaidőre szűkített közalkalmazottak ismételt teljes munkaidős foglalkoztatása tárgyában. Az intézményvezető szakmailag megalapozottnak tartja a teljes munkaidős foglalkoztatás visszavezetését tekintettel a megnövekedett munkafeladatokra. Ez 2023. évre összesen bruttó+járulékok 3,44 m Ft többletkiadást jelent a TASZII számára.

Az alapdokumentumokban a fentiek részletesen, valamint azokon túl az alábbi kisebb korrekciók, pontosítások történtek meg:

1. ***Házirend változásai:***

**XII. Látogatás, kapcsolattartás fejezet:**

*“Látogatási idő: minden nap korlátlan. Ha az intézmény ajtaja zárva, a nővérek engedik be a hozzátartozót. A látogatással a lakó szobatársát indokolatlanul nem lehet zavarni.”*

helyett

*„Látogatási idő: naponta 9-18 óra között, az aktuális járványügyi szabályok betartásával, az intézményvezető által aktuálisan közzétett esetleges korlátozások mellett.”*

továbbá kiegészül:

*„Amennyiben a látogató, hozzátartozó megbotránkoztató, fenyegető, nyugalmat megzavaró, félelemkeltő vagy másokat bármely módon zavaró viselkedést tanúsít, az intézményvezető felszólítja a szabályok betartására. Ismételten előforduló esetben az intézményvezető mérlegeli a 30 napos, kitiltás az Intézmény területéről. Mindezen tiltott cselekedetek magukban foglalják az obszcén szavak használatát, hangoskodást, közönséges viselkedést, verbális vagy fizikai erőszak alkalmazását, akár lakóval, más látogatóval vagy munkatárssal szemben történik.”*

***“XXVI. Központi orvosi ügyelet”* fejezet törlésre került.**

1. ***Szakmai program változásai***

**Az intézmény adatai** résznél a Központi Orvosi Ügyeletre vonatkozó adatok törlésre kerültek.

**I./4. Az intézmény célja** résznél a Központi Orvosi Ügyeletre vonatkozó adatok törlésre kerültek.

**III. Más intézményekkel való együttműködés** résznél a Központi Orvosi Ügyeletre vonatkozó adatok törlésre kerültek.

**IV/1. Az ellátandó célcsoport megnevezése** résznél a Központi Orvosi Ügyeletre vonatkozó adatok törlésre kerültek.

**IV./2. Demográfiai mutatók pontban** azadatok frissítésre kerültek.

**V./6. Nappali ellátás – idősek klubja**

A *„A szociális és mentális támogatásra szoruló, önmaguk ellátására részben képes időskorúak, akiknek napközbeni ellátásában, étkeztetésében, társas kapcsolataik alakításában, valamint alapvető higiéniai szükségleteik kielégítésében segítünk.”* mondat helyett:

*„A szociális és mentális támogatásra szoruló, önmaguk ellátására részben képes időskorúak, akiknek napközbeni ellátásában, társas kapcsolataik alakításában, valamint alapvető higiéniai szükségleteik kielégítésében segítünk.”*

A szolgáltatási elemek esetében a

1. *“A Felügyelet: az igénybe vevő lakó- vagy tartózkodási helyén, illetve a szolgáltatásnyújtás helyszínén lelki és fizikai biztonságát szolgáló, személyes vagy technikai eszközzel, eszközökkel biztosított kontroll.*
2. *Háztartási vagy háztartást pótló segítségnyújtás: az igénybe vevő segítése mindennapi életvitelében, személyes környezete rendben tartásában, mindennapi ügyeinek intézésében, valamint a személyes szükségleteinek kielégítésére szolgáló lehetőségek és eszközök biztosítása, ha ezt saját háztartásában vagy annak hiányában nem tudja megoldani.”*

helyett:

1. *“A Felügyelet: az igénybe vevő a szolgáltatásnyújtás helyszínén lelki és fizikai biztonságát szolgáló, személyes vagy technikai eszközzel, eszközökkel biztosított kontroll.*
2. *Háztartási vagy háztartást pótló segítségnyújtás: az igénybe vevő segítése mindennapi életvitelében, mindennapi ügyeinek intézésében, valamint a személyes szükségleteinek kielégítésére szolgáló lehetőségek és eszközök biztosítása, ha ezt saját háztartásában vagy annak hiányában nem tudja megoldani.”*

A dokumentációra vonatkozóan:

*„Az 1/2000. (I. 7.) SZCSM rendelet szerint látogatási és eseménynaplót vezetünk, amelyben rögzítjük a gondozást, ápolást, foglalkoztatást, illetve egyéni gondozási tervet készítünk.”*

helyett:

*„Az 1/2000. (I. 7.) SZCSM rendelet szerint látogatási és eseménynaplót vezetünk, amelyben rögzítjük a gondozást, ápolást, foglalkoztatást.”*

A programok tekintetében:

*„Állandó programok az Idősek Klubjában, mely a fenti három területet folglalja magában, melyekben megjelennek a szolgáltatási elemek, egy-egy program kapcsán akár több is:*

* *Foltvarró szakkör heti egy alkalommal*
* *Bibliaóra minden héten*
* *Zumba (táncos mozdulatok) időseknek hetente kétszer*
* *Egészségnap: vércukor-vérnyomás mérés, egészségügyi felvilágosító előadás*
* *Ünnepek megtartása, népi hagyományok felelevenítése (farsang, húsvét, anyák napja, májusfa kitáncolás, szüreti mulatság, idősek világnapja, karácsony)*
* *Szabadidő hasznos eltöltésére irányuló foglalkozások: készség-és képességmegtartó játékok, társasjátékok, kártyajátékok, ismeretterjesztő filmek vetítése*
* *Mentálhigiénés foglalkozások egyéni és csoportos beszélgetések formájában.”*

helyett:

*„Állandó programok az idősek nappali ellátásában, a fenti három területet magába foglalva, melyekben megjelennek a szolgáltatási elemek, egy-egy program kapcsán akár több is:*

* *kézügyességet igénylő kreatív foglalkozás*
* *hitélet gyakorlásával kapcsolatos tevékenységek*
* *fizikai aktivitásra fókuszáló speciális mozgásformák biztosítása (torna, tánc)*
* *egészségnap: vércukor-vérnyomás mérés, egészségügyi felvilágosító előadás*
* *ünnepek megtartása, népi hagyományok felelevenítése (farsang, húsvét, anyák napja, szüreti mulatság, idősek világnapja, karácsony)*
* *szabadidő hasznos eltöltésére irányuló foglalkozások: készség-és képességmegtartó játékok, társasjátékok, kártyajátékok, ismeretterjesztő filmek vetítése*
* *mentálhigiénés foglalkozások egyéni és csoportos beszélgetések formájában.”*

***V/8. pont: Központi Orvosi Ügyelet***

A teljes pont kivezetésre kerül, tekintettel arra, hogy 2023. január 1. napjától az Intézmény működési engedélye módosításra került, már nem látja el a feladatot.

***VI. Fejezet***

1. Házi segítségnyújtás fejezetben a gondozási tervvel kapcsolatos következő bekezdések jogszabály változás miatt kikerülnek:

*„Gondozási terv*

*A házi segítségnyújtásban részesülő személyre vonatkozóan egyéni gondozási tervet kell készíteni. Amennyiben a háziorvos véleménye alapján ápolási feladatok ellátása is szükséges, a gondozási terv ápolási tervvel egészül ki.*

*A gondozási terv egyénre szabottan határozza meg a szolgáltatást igénybe vevő állapotának megfelelő gondozási, ápolási, fejlesztési feladatokat és azok megvalósításának módszereit. A gondozási tervet a szolgáltatás igénybevételét követően egy hónapon belül kell elkészíteni, és évente – jelentős állapotváltozás esetén annak bekövetkeztekor – értékelni, szükség esetén módosítani kell.”*

*„A gondozást végző személy a gondozási terv alapján személyi segítő szolgáltatást végez. A szolgáltatás igénybevétele folyamán a segített aláírásával igazolja a gondozási naplóban a szolgáltatások elvégzését és jogosságát.”*

*„Az egyéni gondozási terv tartalmazza*

* *az ellátott személy fizikai, mentális állapotának helyzetét,*
* *az állapotjavulás, illetve megőrzés érdekében szükséges, illetve javasolt feladatokat, azok időbeli ütemezését,*
* *az ellátott részére történő segítségnyújtás egyéb elemeit,*
* *az ellátást igénybe vevő egészségi állapotának leírását,*
* *az ápolási tevékenység részletes tartalmát,*
* *az ellátást igénybe vevő önellátó képességének visszanyeréséhez szükséges segítõ tevékenységet,*
* *az ápolás várható időtartamát,*
* *szükség szerint más formában biztosítandó ellátás kezdeményezését (ápolóotthoni elhelyezését, fekvőbeteg-gyógyintézeti elhelyezést stb.).”*

*„Az ellátásban részesülő személlyel közvetlenül foglalkozó szakember folyamatosan figyelemmel kíséri és elősegíti az egyéni gondozási tervben meghatározottak érvényesülését. Az egyéni gondozási tervet kidolgozó munkacsoport, illetve az alapszolgáltatások esetében a gondozási tervet készítő személy évente - jelentős állapotváltozás esetén annak bekövetkeztekor - átfogóan értékeli az elért eredményeket, és ennek figyelembevételével módosítja az egyéni gondozási tervet.”*

1. *Központi Orvosi Ügyelet teljes fejezet* *kivezetésre kerül, tekintettel arra, hogy 2023. január 1. napjától az Intézmény működési engedélye módosításra került, már nem látja el a feladatot.*

**VII./1. Fejezet**

*Központi Orvosi Ügyelet fejezet teljes kivezetésre kerül, tekintettel arra, hogy 2023. január 1. napjától az Intézmény működési engedélye módosításra került, már nem látja el a feladatot.*

1. **Szervezeti és Működési Szabályzat változásai**

**A.** Az **intézmény adatai** bevezető résznél a Központi Orvosi Ügyelet törlésre került.

**B. AZ INTÉZMÉNY TEVÉKENYSÉGE, JOGKÖRE 1., 2., 3. 6., 16. és 17. pontjaiból** törlésre került a Központi Orvosi Ügyelet.

**11.C pontban** módosításra került:

*„A költségvetési szerv gazdasági feladatait a munkamegosztás és felelősségvállalás rendjét tartalmazó megállapodásban rögzítettek szerint Hévíz Város Önkormányzat Gazdasági, Műszaki Ellátó Szervezet (továbbiakban: GAMESZ) látja el.”*

helyett

*„A költségvetési szerv gazdasági feladatait Hévíz Város Önkormányzat Polgármesteri Hivatal Közgazdasági Osztálya látja el.”*

**12., 13., és 15. pontokban** módosításra került:

*a „GAMESZ gazdasági vezetője”*

helyett

*„Közgazdasági Osztály vezetője”.*

**C. AZ INTÉZMÉNY SZERVEZETI EGYSÉGEI, FELADAT- ÉS HATÁSKÖRÖK**

**I. Az intézmény szervezete** fejezet

**1. pontban** módosításra került:

a *„GAMESZ gazdasági vezetője”*

helyett

*„Közgazdasági Osztály vezetője”.*

**2.1.4. pont** (Nappali ellátást nyújtó intézmény) második bekezdéséből törlésre került:

*„és a II. része szerinti jövedelemnyilatkozatot.”*

**2.1.5. pont** (Család- és Gyermekjóléti Szolgálat) utolsó bekezdése törlésre került:

*„A szolgálatnál folyó szakmai munkát szakmai vezető irányítja, akinek a feladata a beérkező jelzések koordinálása, esetelosztás, helyettesítés megszervezése, rendszeres esetmegbeszélések kezdeményezése, a jelzőrendszeri ülések és éves tanácskozás szervezése és lebonyolítása, valamint a közvetlenül alá beosztottak szakmai munkájának segítése, ellenőrzése, valamint egyéb, alternatív szolgáltatások szervezése, koordinálása (nyári tábor, kézműves műhely, preventív jellegű programok).”*

**2.1.7. pont** (Központi Orvosi Ügyelet) törlésre került.

**2.2.1. pont** (Ápolást, gondozást nyújtó intézmény idősek otthona) első bekezdés utolsó mondatában a

*„napi 4 órán túli”*

helyett

*„III. fokozatú.”*

**2.3. pont** (Központi irányítás) esetében a

a *„GAMESZ gazdasági vezetője”*

helyett

*„Közgazdasági Osztály vezetője”,* valamint

*„OrganP”*

helyett

*„ASP”.*

**3. pont** (Az integrált szakmai egységek feladatai, egymás közötti viszonyai) esetében:

a *„GAMESZ gazdasági vezetője”*

helyett

*„Közgazdasági Osztály vezetője”,* valamint

**Az intézmény dolgozóinak jogállása, közalkalmazotti jogviszony** bekezdés az alábbiakkal egészül ki:

*„valamint közfoglalkoztatott a 2011. évi CVI. törvény a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról alapján, továbbá egészségügyi szolgálati jogviszonnyal rendelkező a 2020. évi C. törvény az egészségügyi szolgálati jogviszonyról alapján.”*

Szabadságra vonatkozó rész az alábbiakkal egészül ki: *„A tervezeteket az ágazati vezetők összesítik, az ő feladatuk a szabadságok összehangolása legkésőbb minden év március 31-ig.”*

**II. Az intézmény vezetése** fejezet

**2.3. pont** címe

*„2.3. Gazdasági vezető a GAMESZ által munkamegosztási megállapodás alapján:”*

helyett

*„2.3. Közgazdasági osztályvezető a Polgármesteri Hivatal GAMESZ által munkamegosztási megállapodás alapján:”*

**III. Az intézmény szervezeti egységeinek dolgozói** fejezet 1. és 2. pontjából törlésre kerül a Központi Orvosi Ügyeletre vonatkozó rész.

**3. pont** (Egyéb jogviszony) az alábbiakkal egészül ki: *„nyugdíjas szövetkezeten keresztüli foglalkoztatásban, vagy egyszerűsített foglalkoztatás”.*

Szabadságra vonatkozó rész az alábbiakkal egészül ki: *„A tervezeteket az ágazati vezetők összesítik, az ő feladatuk a szabadságok összehangolása legkésőbb minden év március 31-ig.”*

**V. Az intézmény munkarendje** fejezetből a Központi Orvosi Ügyelet rész törlésre került.

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását. A döntésekhez egyszerű többség szükséges.

**2.**

**Határozati javaslat**

**Normatív határozat címe:** Teréz Anya Szociális Integrált Intézmény Szakmai program, Szervezeti és Működési Szabályzat és Házirend elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Szervezeti és Működési Szabályzatának, Szakmai Programjának és Házirendjének, valamint mellékleteinek módosítását az előterjesztés alapján elfogadja. Módosítások hatályba lépésének időpontja 2023. április 1.

**Felelős:** Papp Gábor polgármester

Varga András intézményvezető

**Határidő:** 2023. március 31.

**3.**

**Bizottsági állásfoglalás**

**4.**

**Mellékletek**

1. **melléklet:** Teréz Anya Szociális Integrált Intézmény Szervezeti és Működési Szabályzata és mellékletei
2. **melléklet:** Teréz Anya Szociális Integrált Intézmény Szakmai Programja
3. **melléklet:** Teréz Anya Szociális Integrált Intézmény Házirendje

**III.**

**Bizottsági vélemények**

**IV.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Bertalanné Dr. Gallé Vera** | **ügyintéző/hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| **TASZII**  **Varga András** | **intézményvezető** |  |  |